Ragijai
Ragijai (Rhagium) – ūsuočių (Cerambycidae) vabalų gentis. Vidutinio dydžio vabalai. Antenos, palyginus su kitais ūsuočiais, trumpos. Priešnugarėlės šonai su ilgais, smailiais gumburėliais. Antsparniai apaugę plaukeliais. Lervos vystosi po džiūstančių lapuočių ir spygliuočių medžių, šviežių rąstų ir kelmų žieve. Prieš virsdamos lėliukėmis, po žieve, iš savo išgraužų pasidaro ovalų „lopšelį“. Lietuvoje žinomos 4 rūšys: Dygusis ragijus (Rhagium mordax) Briaunotasis ragijus (Rhagium inquisitor) Ąžuolinis ragijus (Rhagium sycophanta) Dvijuostis ragijus (Rhagium bifasciatum)